પૂ. ગુરુજીની સતત યાદ રહે એવી મહત્તા એ હતી કે તેમણે આ અધૂરી સ્વતંત્રતાની ટીકા ન કરી પણ તેને પૂર્ણ સ્વતંત્રતામાં ફેરવવાની અલખ જગાવી. સતત અને સતત સંઘના સંગઠન દ્વારા ભારતીયને સાચા અને પૂરા અર્થમાં ભારતીય બનાવવાનું અભિયાન આરંભ્યું. ગરીબ, તવંગર, ખેડૂત, મજૂર, માલિક, સ્ત્રી, પુરુષ સમાજના લગભગ તમામ ઘટકોમાં આ રાષ્ટ્રયજ્ઞના ઋત્વિજ સતત સંસ્કાર સિંચન કરતા રહ્યા. વિશ્ર્વના નકશા પર એક ઝળહળતું ભારત મૂકવા માટે તેઓ આખો દેશ ખૂંદી વળ્યા.